พบผู้ติดเชื้อโควิค-19  เพิ่มขึ้น 39 ราย ไม่มีผู้เสียชีวิตเพิ่ม ส่วนใหญ่เป็นผู้ติดเชื้อภายในประเทศ
แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 หรือ ศบค. เปิดเผยว่า ตัวเลขผู้ติดเชื้อโควิด 19 วันนี้(29 มี.ค.64) เพิ่มขึ้น 39 ราย ผู้ป่วยยืนยันสะสม 28,773 ราย หายป่วยแล้ว 27,313 ราย รักษาตัวอยู่ที่โรงพยาบาล 1,366 ราย ไม่มีผู้เสียชีวิตเพิ่ม โดยผู้เสียชีวิตสะสมรวม 94 คน ผู้ป่วยยืนยันสะสมรอกใหม่ ตั้งแต่วันที่ 15 ธันวาคม 2563 - 29 มีนาคม 2564 จำนวน 24,536 ราย โดยผู้ติดเชื้อที่เพิ่มขึ้น 39 ราย เป็นผู้ที่ติดเชื้อในประเทศ 28 ราย เป็นผู้ป่วยรายใหม่จากระบบเฝ้าระวังและบริการ 16 ราย, จากการค้นหาเชิงรุกในชุมชน 12 ราย //เป็นผู้ที่เดินทางจากต่างประเทศ 11 ราย ได้แก่ เยอรมนี 1 ราย, สหรัฐอาหรับเอมิเรตส์ 2 ราย , รัสเซีย 1 ราย , ยูเครน 1 ราย , อินเดีย 3 ราย , กานา 1 ราย ,โกตดิววร์ 1 ราย และอียิปต์ 1 ราย        ขณะที่สถานการณ์ผู้ติดเชื้อทั่วโลกกว่า 127 ล้านราย เสียชีวิตสะสมทั่วโลกกว่า 2,796,000 คน สหรัฐอเมริกามีผู้ติดเชื้อมากที่สุดกว่า 30 ล้านราย ตามด้วย บราซิล 12.5 ล้านราย อินเดีย 12 ล้านราย ฝรั่งเศส 4.54 ล้านราย และรัสเซีย 4.51 ล้านราย ส่วนประเทศไทยอยู่ในลำดับที่ 116         สำหรับสถานการณ์ผู้ติดเชื้อที่จังหวัดสมุทรสาครในวันนี้(29 มี.ค.64) เพิ่มขึ้น 10 ราย จากระบบบริการ 5 ราย และจากการค้นหาเชิงรุก 5 ราย // ส่วนผู้ติดเชื้อในกรุงเทพฯ 15 ราย จากระบบบริการ 9 ราย และจากการคัดกรองเชิงรุก 6 ราย โดยส่วนใหญ่ติดเชื้อจากตลาดสดสะพานสูงและสถานบริการ.